Bashkim Fino

Bashkim Fino (12 tetor 1962 – 29 mars 2021) ishte një politikan shqiptar që shërbeu si Kryeministër i Shqipërisë në vitin 1997.

Biografia
Ka kryer studimet e larta në Universitetin e Tiranës, Fakulteti Ekonomik, dega Financë. Gjithashtu ka kryer specializime për menaxhimin e pushtetit vendor në SHBA, Itali, Greqi e Finlandë. Kishte një karrierë të pasur profesionale në fushën ekonomike.

Fino u zgjodh Kryetar i Bashkisë Gjirokastër, post të cilin e mbajti deri në vitin 1996.

Karriera e tij politike në Partinë Socialiste është e hershme. Prej vitit 1997 e deri në vdekjen e tij ishtë anëtar i Kryesisë së Partisë Socialiste. Kulmi i karrierës së tij do të shënohej në vitin 1997, ku do të zgjidhej Kryeministër i vendit në qeverinë e Pajtimit Kombëtar, post që do ta mbante nga muaji mars deri në korrik. Fino ka mbajtur disa poste ministrore. Nga vitit 1997 deri në 1998 ushtroi detyrën e Ministrit të Pushtetit Lokal, njëkohësisht dhe Zv/kryeministër. Në 1999 deri në vitin 2001 do të ishte ministër i pushtetit lokal. Gjatë viteve 2001-2002 ka qenë Ministër i Punëve Publike dhe Turizmit. Ndërsa në periudhën 2004-200, Ministër i Rregullimit të Territorit dhe Turizmit.

Vdiq në datën 29 mars 2021.

Kategoria:Biografi shqiptare
Kategoria:Lindje 1962
Kategoria:Vdekje 2021
Kategoria:Kryetarë të Bashkisë së Gjirokastrës
Kategoria:Deputetë të Kuvendit të Shqipërisë
Kategoria:Kryeministra të Shqipërisë
Kategoria:Njerëz nga Gjirokastra
Kategoria:Absolventët e Universitetit të Tiranës